ફાઇવસ્ટાર હોટલમાં મિત્રો સાથેના રમૂજી કિસ્સાઓ, ઋષિકેશનો પ્રવાસ, ગંગા કિનારે જોયેલાં અદભુત દૃશ્યો. આવી તો કંઇક વાતો હરિવલ્લભદાસના હોઠ ઉપર આવવા થનગની રહી હતી, પણ વિભાકર બોલ્યો ત્યારે એના રણકામાં જે રુક્ષતા હતી એ પારખીને એ સડક થઇ ગયા હતા. આટલાં વર્ષમાં વિભાકર તો ઠીક, કોઇએ પણ આ રીતે તોછડાઇથી જાણે આદેશ આપતા હોય એવા ટોનમાં હરિવલ્લભદાસ સાથે વાત કરવાની હિંમત નહોતી કરી. અત્યારે વિભાકરે એ રીતે વટથી વાત કરી.